Държавен вестник, бр. 67, 2002 г., стр. 43

Б Р О Й  67
Д Ъ Р Ж А В Е Н   В Е С Т Н И К
С Т Р .  43
следва да се извърши чрез бюджета на Минис-
терството на икономиката, които да се осигу-
рят от министъра на финансите на основание
§ 19, ал. 1 от Закона за държавния бюджет на
Република България за 2002 г. чрез корекция
по централния бюджет и по бюджета на Ми-
нистерството на икономиката за 2002 г.
Разпоредбата на § 19, ал. 1 от Закона за дър-
жавния бюджет на Република България за 2002 г.
не предоставя правомощия на министъра на
финансите за корекции по централния бюджет и
бюджетите на първостепенните разпоредители
с бюджетни средства, какъвто е Министерство-
то на икономиката.Такива правомощия същият
има по чл. 34, ал. 1—3 и чл. 35, ал. 2 ЗУДБ при
наличието на предпоставките в тях; § 19, ал. 1 от
Закона за държавния бюджет на Република Бъл-
гария за 2002 г. се отнася за взаимоотношенията
в единната система за събиране, съхраняване,
разплащане и отчитане на средствата по бюдж-
етните, извънбюджетните, набирателните и де-
позитните сметки в левове и валута в Българска
народна банка на централния бюджет и остана-
лите министерства и ведомства, наричана “един-
на сметка”, но не и за разпореждане с остатъци-
те по същата. Следователно по реда на този текст
министърът на финансите не може да организи-
ра и осигури финансирането на средствата за
целите по чл. 1 от постановлението.
Липсата на законово основание за осигуря-
ването на средства за финансирането на меро-
приятието по чл. 1 от ПМС № 66 от 2002 г. води
до незаконосъобразност на чл. 2 от ПМС № 66
от 2002 г. и е основание за отмяната му.
Незаконосъобразен е и чл. 1 от ПМС № 66
от 2002 г.
С тази разпоредба Министерският съвет е
дал съгласие за закупуване от държавата чрез
бюджета на Министерството на икономиката
на акции на стойност 4 219 000 лв. във връзка с
увеличаване капитала на 14 търговски дружес-
тва съгласно приложението към чл. 1.
Основно правило е, че всички бюджетни
разходи следва да бъдат финансово осигурени.
При липсата на средства за финансовото им
осигуряване е недопустим разходът им.
Ежегодно Народното събрание приема за-
кон за държавния бюджет на страната, който
обхваща приходите и разходите на държавата.
С него се определят и предоставят необходими-
те парични средства за изпълнение на държав-
ните функции и задачи при спазване принципи-
те за законност, целесъобразност, икономич-
ност и публичност. По органи и разпоредители
с бюджетни кредити се разпределят и всички
необходими разходи за издръжка на държава-
та, в това число държавна администрация, от-
брана, сигурност, съдебна власт, образование,
здравеопазване, култура, наука, разходи за сто-
панската сфера, изплащането на средствата по
външния и вътрешния дълг на страната и др.
Законът за държавния бюджет на Република
България за 2002 г. е обнародван в “Държавен
вестник”, бр. 111 от 2001 г. С чл. 4, ал. 1 от съ-
щия са приети бюджетите на държавните орга-
ни, министерствата и ведомствата, в това число
и бюджетът на Министерството на икономика-
та. По приходната му част е предвидена сума в
размер 36 380 982 лв., а в разходната му част—
62 892 706 лв. Разликата между приходната и раз-
ходната част е компенсирана със субсидия от
републиканския бюджет в размер 26 511 724 лв.
С Постановление № 1 от 2002 г. на Минис-
терския съвет за изпълнението на държавния
бюджет на Република България за 2002 г. (ДВ,
бр. 5 от 2002 г.), са утвърдени бюджетите и на-
туралните показатели за дейността на държав-
ните органи, министерствата и ведомствата по
видове приходи, разходи, трансфери и субсидии,
превишение (дефицит) и финансиране по чл. 4,
ал. 1 от Закона за държавния бюджет на Репуб-
лика България за 2002 г. От разпределението
на бюджета в разходната му част е видно,че по
бюджета на Министерството на икономиката
не са предвидени средствата по чл. 1 от ПМС
№ 66 от 2002 г. В параграф “Други разходи—
други некласифицирани в другите параграфи и
подпараграфи” е предвидена сумата 879 074 лв.,
която е далеч под тази в размер 4 219 000 лв.,
приета с постановлението на Министерския
съвет от 25 март 2002 г.
С оглед това следва изводът, че със Закона
за държавния бюджет на Република България
за 2002 г. по бюджета на Министерството на
икономиката не са предвидени средства за за-
купуването от страна на държавата на акции на
стойност 4 219 000 лв. за увеличаването на ка-
питала на 14-те търговски дружества, посочени
в приложението към чл. 1 от постановлението.
Такива не са осигурени и по реда на § 19, ал. 1 от
Закона за държавния бюдет на Република Бъл-
гария за 2002 г. (чл. 2 от ПМС № 66 от 2002 г. в
редакцията му преди поправката в ДВ, бр. 36 от
2002 г.). При липсата на средства по бюджета
на Министерството на икономиката за 2002 г. и
правно основание за преструктуриране на об-
щодържавните разходи по републиканския бю-
джет за 2002 г., даденото с чл. 1 от ПМС № 66 от
2002 г. съгласие от Министерския съвет за за-
купуване от държавата на акции на стойност 4
219 000 лв. за увеличаване капитала на четири-
надесет търговски дружества с държавно учас-
тие е без правно основание.
С оглед изложеното ПМС № 66 от 25 март
2002 г. на Министерския съвет е незаконосъоб-
разно и следва да бъде отменено.
По изложените съображения и на основа-
ние чл. 23 ЗВАС Върховният административен
съд—петчленен състав,
Р Е Ш И :
Отменя Постановление № 66 от 25 март 2002 г.
на Министерския съвет (ДВ, бр. 33 от 2002 г.).
Решението не подлежи на обжалване и вли-
за в сила от деня на обнародването му в “Дър-
жавен вестник”.
Председател: Владислав Славов
40791